तेलंगाना : नगर निगम के दो अधिकारियों के घर छापे में मिले 200 करोड़ के जेवरात  
आंध्र प्रदेश और तेलंगाना में कुल मिलाकर 15 अलग-अलग ठिकानों का पता चला. 
दोनों अधिकारियों को भ्रष्टाचार-रोधी कानून के तहत गिरफ्तार कर लिया गया है.
1 किलोग्राम सोना, चार करोड़ रुपये के जवाहरात, 43 लाख रुपये की नकदी भी.
बताया गया है कि उनकी संपत्तियां कम से कम अलग-अलग जगहों पर हैं, जिनमें मंगलागिरी, विजयवाड़ा, गन्नावरम,विशाखापट्टनम, हैदराबाद और चित्तूर भी शामिल हैं. इनके अलावा महाराष्ट्र के शिरडी में एक होटल भी है. सभी संपत्तियां इन अधिकारियों तथा उनके परिजनों के नाम दर्ज हैं, जिनमें शिवप्रसाद की पत्नी गायत्री भी शामिल हैं. इन संपत्तियों में कुछ फर्जी मालिक भी हैं. इसके अलावा ऐसे दस्तावेज़ भी बरामद हुए हैं, जिनसे कई प्लॉट, रिहायशी फ्लैट, कन्वेंशन सेंटर और एक लॉजिंग हाउस की मिल्कियत का पता चलता है. इन सबके अलावा 11 किलोग्राम सोना, चार करोड़ रुपये के जवाहरात, 43 लाख रुपये की नकदी भी शिवप्रसाद के कब्ज़े से बराद हुई बताई गई है. जीवी रघुरामी रेड्डी वर्ष 2009 में हैदराबाद में चीफ सिटी प्लानर के रूप में कार्यरत थे, और कथित रूप से इमारतों को मंज़ूरियां देने के दौरान उन्होंने ये संपत्तियां बनाईं. इसके अलावा वह अनंतपुर, नेल्लोर तथा राजामुंदरी में भी काम कर चुके हैं. उन्होंने ग्रेटर विशाखापट्टनम म्यूनिसिपल कॉरपोरेशन के लिए भी काम किया है, जिसे कमर्शियल लिहाज़ से समृद्ध बंदरगाह वाला शहर माना जाता है. माना जाता है कि उन्होंने अपने सहयोगियों या फर्ज़ी नामों से पांच कंपनियां स्थापित कर रखी हैं.